

UR.BROJ: 2167-18-062/ 02-2021.

Poreč, 01.04.2021. godine

**Z A P I S N I K**

**Sa I. redovne sjednice Skupštine Sportske zajednice Grada Poreča**

održane od 30. ožujka do 01. travnja 2021. godine, putem elektronske pošte (e-mail)

Predsjednik Sportske zajednice Grada Poreča, ujedno i predsjednik Skupštine Aleksandar Beaković pozdravio je sve prisutne i otvorio sjednicu 30. ožujka 2021. godine u 12:00 sati početnim mailom u kojemu je predloženo da se za zapisničara bira tajnica Silvija Deković Starčić, te za ovjerovitelje zapisnika Dalibor Jakovčić (predstavnik BBK Veli Jože) i Aleksandar Nerlović ( predstavnik NK Jadran Poreč), te također zatražio od Skupštinara da se putem posebnog obrasca izjasne o izuzimanju točki 7. i 8. dnevnoga reda sjednice po prijedlogu predstavnika KDPSR Poreč, gospodina Milana Žužića.

Putem posebnog obrasca (Obrazac 1) 31.03.2021. do 12:00 sati, Skupština Sportske zajednice Grada Poreča (od ukupno 35 članova izjasnilo se 25) donijela je sljedeće Odluke :

Za zapisničara jednoglasno izabrana je tajnica SZGP, Silvija Deković Starčić.

Za ovjerovitelje zapisnika jednoglasno izabrani su Dalibor Jakovčić (BBK Veli Jože) i Aleksandar Nerlović (NK Jadran).

Od ukupno 25 članova Skupštine SZGP koji su se izjasnili  za izuzimanje točke 7. u dnevnom redu sjednice , 3 su glasali za, a 22 su glasala protiv. Sukladno tome prijedlog gospodina Milana Žužića nije prihvaćen većinom glasova.

Od ukupno 25 članova Skupštine SZGP koji su se izjasnili  za izuzimanje točke 8. u dnevnom redu sjednice , 2 su glasali za, a 23 su glasala protiv. Sukladno tome prijedlog gospodina Milana Žužića nije prihvaćen većinom glasova.

Sukladno prethodnim odlukama predsjednik Sportske zajednice Grada Poreča, Aleksandar Beaković predložio je sljedeći dnevni red:

1. Izvješće o radu Sportske zajednice Grada Poreča za razdoblje 01.01.-31.12.2020. godine.

2. Izvršenje Financijskog plana SZGP za razdoblje 01.01.-31.12.2020. godine s obrazloženjem.

3. Izvješće Nadzornog odbora SZGP za razdoblje 01.01.-31.12.2020. godine.

4. Donošenje Odluke o dopuni pozicije „Redovna djelatnost klubova“  Financijskog plana SZGP za 2021. godinu.

5. Donošenje Pravilnika o financijskom praćenju sporta i sportaša na području Grada Poreča.

6. Donošenje Pravilnika o nagradama i priznanjima.

7. Donošenje Odluke o primanju Penjačkog kluba „Picugi“ u članstvo Sportske zajednice Grada Poreča.

8. Razno.

Članovi Skupštine SZGP su se putem posebnog obrasca (Obrazac 2) izjasnili do 01. travnja 2021. godine do 08:00 sati o prihvaćanju dnevnog reda i prijedloga gospodina Milana Žužića vezano za donošenje Pravilnika o financijskom praćenju sporta i sportaša na području Grada Poreča, kako slijedi (od ukupno 35 članova Skupštine SZGP izjasnila su se 24 člana):

* Skupština SZGP prihvaća dnevni red sa 1 glasom protiv i 23 glasa za.
* Skupština SZGP sa 5 glasova za i 19 glasova protiv ne prihvaća prijedlog gospodina Milana Žužića (prijedlog gospodina Žužića čini sastavni dio ovoga zapisnika).

Predsjednik SZGP, iznio je svoj stav, odnosno upoznao Skupštinare da on nije suglasan sa prijedlogom gospodina Milana Žužića jer smatra da bi klubovi koji su članovi SZGP i čija se aktivnost financijski prati sredstvima iz proračuna Grada Poreča, preko financijskog plana SZGP najmanje veći dio godine, a po mogućnosti i cijelu godinu svoj program treninga moraju provoditi na području Grada Poreča, te da na području Grada Poreča postoje kvalitetni prirodni resursi i sportska infrastruktura, kako ona s kojom upravlja SZGP, tako i ostala javna sportska infrastruktura ili u privatnom vlasništvu za kvalitetno provođenje kontinuiranog programa treninga.

Članovi Skupštine SZGP putem posebnog obrasca (Obrazac 3), 01. travnja 2021. do 12:00 sati odlučili su o prihvaćanju svake pojedine točke dnevnoga reda kako slijedi (od ukupno 35 članova Skupštine SZGP izjasnila su se 22 člana):

1. Jednoglasno se prihvaća i usvaja Izvješće o radu Sportske zajednice Grada Poreča za razdoblje 01.01.-31.12.2020. godine.

2. Jednoglasno se prihvaća i usvaja Izvršenje Financijskog plana SZGP za razdoblje 01.01.-31.12.2020. godine s obrazloženjem.

3. Sa 1 suzdržanim i 21 glasa za, prihvaća se i usvaja Izvješće Nadzornog odbora SZGP za razdoblje 01.01.-31.12.2020. godine.

4. Jednoglasno se donosi Odluka o dopuni pozicije „Redovna djelatnost klubova“  Financijskog plana SZGP za 2021. godinu sa iznosima za svaki pojedini klub kako slijedi:

|  |  |  |
| --- | --- | --- |
| **Klub** | **iznos** |  |
| AK Maximus | 28.065,86 kn |  |
| BB klub "Veli Jože" | 13.862,90 kn |  |
| Bic. Klub Poreč | 4.375,15 kn |  |
| Kuglač. Kl. Istra | 45.658,58 kn |  |
| Golf klub Parentium | 6.240,15 kn |  |
| Hrv. Klub Poreč | 41.338,70 kn |  |
| JK „Horizont“ | 65.251,37 kn |  |
| Karate K. Finida | 72.749,00 kn |  |
| judo klub | 24.063,08 kn |  |
| Kick B.K. King | 42.876,10 kn |  |
| KRSG Poreč | 38.915,92 kn |  |
| Vesl. Klub Adriaco | 4.375,15 kn |  |
| KDPSR Poreč | 44.876,28 kn |  |
| DPDSR-Poreč | 4.375,15 kn |  |
| Košarkaški k. Poreč | 54.946,10 kn |  |
| Mač.klub „Špada“ | 40.351,13 kn |  |
| NK Jadran-Poreč | 260.686,95 kn |  |
| OK Poreč | 276.504,39 kn |  |
| Pliv. klub Poreč | 20.300,53 kn |  |
| RK Poreč | 354.873,22 kn |  |
| SK „Goofy“ | 4.375,15 kn |  |
| STK Jadran | 36.653,55 kn |  |
| ŠK V. Gortan | 38.520,04 kn |  |
| TK PRO 2000 | 34.400,95 kn |  |
| Vaterpolo K. Poreč | 13.125,45 kn |  |
| ŽKK Istra | 120.877,88 kn |  |
| ŽRK Poreč | 74.246,40 kn |  |
| Streličarski k. Poreč | 15.550,42 kn |  |
| SRD Zubatac | 16.982,84 kn |  |
| ZBK Poreč | 292.581,61 kn |  |
| **UKUPNO** | **2.092.000,00 kn** |  |

5. Sa 1 glasom protiv i 21 glasa za, donosi se Pravilnik o financijskom praćenju sporta i sportaša na području Grada Poreča.

6. Sa 1 glasom protiv i 21 glasa za, donosi se Pravilnik o nagradama i priznanjima.

7.  Sa 2 suzdržanim i 20 glasa za, donosi se Odluka o primanju Penjačkog kluba „Picugi“ u članstvo Sportske zajednice Grada Poreča.

Predsjednik Sportske zajednice Grada Poreča zahvalio se svima kojima su se uključili u sjednicu, te iskoristio priliku da zaželi svima sretan Uskrs.

Sjednica Skupštine Sportske zajednice Grada Poreča zaključena je 01. travnja 2021. godine u 12:00 sati.

**Zapisničar : Predsjednik :**

Silvija Deković Starčić Aleksandar Beaković

**Ovjerovitelji :** Dalibor Jakovčić \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aleksandar Nerlović \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_